
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Πολιτογράφηση Αλλογενούς Αλλοδαπού. 1 

Σύσταση και συγκρότηση Επιστημονικής Επιτροπής 
για την εφαρμογή του θεσμού του «Ολοήμερου Δη¬ 
μοτικού Σχολείου». 2 

Αύξηση επιχορήγησης από το Δημόσιο προς τον Ορ¬ 
γανισμό Σχολικών Κτιρίων Α.Ε. 3 

Αύξηση του παρεχόμενου εφάπαξ βοηθήματος από το 
Ταμείο Προνοίας Δικηγόρων Αθηνών. 4 

Συγκρότηση Επιτροπής αξιολόγησης των προσφορών 
του διαγωνισμού Μηχανοργάνωσης του Ταμείου 
Ασφαλίσεως Συμβολαιογράφων. 5 

Συμπλήρωση και τροποποίηση των 2/1989 και 4/1989 
αποφάσεων αντίστοιχα περί κανονισμού της υπη¬ 
ρεσίας της Εισαγγελίας Εφετών Ναυπλίου. 6 

Χαρακτηρισμός ως ιστορικού διατηρητέου μνημείου 
του τάφου του αρχαιολόγου Νικολάου Πλάτωνος, 
στο Α' Νεκροταφείο Αθηνών (Α' ζώνη, 17ο τμήμα 
αρ. 127). 7 

Χαρακτηρισμός ως ιστορικού διατηρητέου μνημείου 
του ξύλινου σκάφους «ΔΑΙΔΑΛΟΣ» νηολογίου Γυ- 
θείου. 8 

Ορισμός τακτικών και αναπληρωματικών μελών Επι¬ 
τροπής Ιπποδρομιών. 9 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Τουλουμτζή Μαρία του Συ¬ 
μεών . 10 

Μεταφορά κενών οργανικών θέσεων του Εθνικού και 
Καποδιστριακού Πανεπιστημίου Αθηνών. 11 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 1051925/814/0001/ 

6.6.2000 απόφαση του Υπουργού Οικονομικών .... 12 

Διόρθωση σφάλματος στη Φ.351.1/16/Δ1/4531/ 

20.7.2000 απόφαση Υπουργού Εθνικής Παιδείας 

και Θρησκευμάτων. 13 


ΑΠΟΦΑΣΕΙΣ 

(ΐ) 

Πολιτογράφηση Αλλογενούς Αλλοδαπού. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 10254/8533/30.6.2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 19.5.1999 αίτηση πολιτογρά¬ 
φησης του αλλογενούς αλλοδαπού, ΑΛ ΑΟΥΑΝΤΙ ΖΑΛΑΛ 
του ΑΟΥΑΝΤ ΑΜΠΕΝΤ, για την απόκτηση της Ελληνικής 
Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. Γ1/632 (2) 

Σύσταση και συγκρότηση Επιστημονικής Επιτροπής για 
την εφαρμογή του θεσμού του «Ολοήμερου Δημοτι¬ 
κού Σχολείου». 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24 και 55 του Ν. 1566/85 
(ΦΕΚ167 Α'). 

2. Τις διατάξεις του άρθρου 21 του Ν. 1966/91 (ΦΕΚ147 
Α'). 

3. Το άρθρο 17του Ν. 1258/82 (ΦΕΚ87Α'). 

4. Τις διατάξεις του άρθρου 19 του Ν. 2470/97 (ΦΕΚ40 
Α', 21.3.1997). 

5. Τις διατάξεις του άρθρου 1 του Ν. 301/76. 

6. Το άρθρο 28του Ν. 1558/85 (ΦΕΚ 137 Α') 

7. Το άρθρο 4του Ν. 2525/97, (ΦΕΚ 188 Α'). 

8. Την ανάγκη μελέτης, σχεδιασμού και οργάνωσης της 
εισαγωγής εκπαιδευτικής καινοτομίας στα πλαίσια της 
Α/θμιας Εκπ/σης και ειδικότερα την εισαγωγή της εκπαι¬ 
δευτικής καινοτομίας «Ολοήμερο Δημοτικό Σχολείο». 

9. Την ανάγκη μελέτης, σχεδιασμού, οργάνωσης καιλει- 
τουργίας του «Ολοήμερου Σχολείου» στα πλαίσια του Ν. 
2525/97, (ΦΕΚ 188 Α'), αποφασίζουμε: 

1 .Συστήνουμε Επιστημονική Επιτροπή, η οποία θα ερ¬ 
γαστεί για το σχεδίασμά, την οργάνωση και λειτουργία 
του θεσμού του «Ολοήμερου Δημοτικού Σχολείου» που 

απευθύνεται στο σύνολο των μαθητών του «Ολοήμερου 
Δημοτικού Σχολείου -Διευρυμένου Ωραρίου» που οργα¬ 
νώνεται σε προαιρετική βάση, στα πλαίσια του Ν. 
2525/97, (ΦΕΚ188Α'). 

2. Την Επιστημονική Επιτροπή συγκροτούντο ακόλου¬ 
θα μέλη: 

α. Πυργιωτάκης Ιωάννης, Καθηγητής του Π.Τ.Δ.Ε. του 
Παν/μίου Κρήτης. 

β. Βρεττός Ιωάννης, Καθηγητής του Π.Τ.Δ.Ε., Παν/μίου 
Αθηνών. 

γ. Ξωχέλης Παναγιώτης, Καθηγητής του Π.Τ. του 
Φ.Π.Ψ. Θεσ/νίκης. 

δ. Παπάς Αθανάσιος, Καθηγητής του Π.Τ.Δ.Ε. του 
Παν/μίου Αθηνών. 

ε. Χατζηδήμου Δημ., Καθηγητής Παιδαγ. Φιλοσοφικής 
Σχολής Α.Π.Θ. (Γιατο παράρτημα Φλώρινας). 

στ. Μπουζάκης Ιωσήφ, Καθηγητήςτου Π.Τ.Δ.Ε., Παν/μί¬ 
ου Πατρών. 

ζ. Ταρατόρη Ελένη, Καθηγήτριατου Π.Τ.Δ.Ε., Παν/μίου 
Θράκης. 

η .Λάμιας Κων/νος, Επίκουρος Καθηγητήςτου Π.Τ.Δ.Ε., 
Παν/μίου Θεσσαλίας. 

θ. Βιτσιλάκη -Σαρωνιάτη Χρυσή, Επικ. Καθ/ρια του 
Π.Τ.Δ.Ε. του Παν/μίου Αιγαίου. 

ι. Παληός Ζαχαρίας, Επίκουρος Καθηγητής της Παιδα¬ 
γωγικής του Τμήματος Φιλοσοφικών και Κοινωνικών 
Σπουδών Παν/μίου Κρήτης. 

ια. Κωνσταντίνου Χαρ., Αν. Καθηγητής Π.Τ.Δ.Ε. Παν/μί¬ 
ου Ιωαννίνων. 

ιβ. Γούσης Παύλος, Πρώην Σχολικός Σύμβουλος - Πρώ¬ 
ην Δ/ντής Σπουδών Π.Ε. 

ιγ.Λεοντάρης Αχιλλέας, Πρώην Σχολικός Σύμβουλος- 
Πρώην Δ/ντής Σπουδών Π.Ε. 

ιδ. Κώτσης Κων/νος, Δ/ντής Σπουδών Π.Ε. -Σχολικός 
Σύμβουλος. 

ιε.Αλπέντζου Ολυμπία, Δ/ντριαΔημ. Σχολείου -αποσ/νη 
στη Δ/νση Σπουδών Π.Ε. 

ιστ. Διαμαντής Κων/νος, δάσκαλος αποσπασμένος στη 
Δ/νση Σπουδών Π.Ε. 

ιζ. Ραπτόπουλος Κων/νος, Σχολικός Σύμβουλος Π. Ε. 

Ως γραμματέας της Επιστημονικής Επιτροπής ορίζεται: 
η Γράψα Δέσποινα, καθηγήτρια Αγγλικής Γλώσσας 
αποσ/νη στη Δ/νση Σπουδών Π.Ε. 

Πρόεδρος της Επιστημονικής Επιτροπής ορίζεται: ο 
Πυργιωτάκης Ιωάννης, Καθηγητής Π.Τ.Δ.Ε. Παν/μίου 
Κρήτης με αναπληρωτή τον Βρεττό Ιωάννη, Καθηγητή 
του Π.Τ.Δ.Ε. Παν/μίου Αθηνών. 

3. Σκοπός της Επιστημονικής Επιτροπής, είναι ο σχε- 
διασμός, η οργάνωση και λειτουργία του θεσμού του 
«Ολοήμερου Δημοτικού Σχολείου» με βάση το Ν. 2525/97. 

4. Η επιστημονική Επιτροπή θα ασχοληθεί με το σχεδία¬ 
σμά, την οργάνωση και λειτουργία του «Ολοήμερου Δη¬ 
μοτικού Σχολείου» που θα απευθύνεται στο σύνολο των 
μαθητών μιας σχολικής μονάδας και θα παρακολουθεί, 
θα συντονίζει και θα παρέχει την απαραίτητη ανατροφο¬ 
δότηση για την επιτυχή εφαρμογή του προγράμματος. 

5. Τα μέλη ΔΕΠ των Παν/μίωνπου συμμετέχουν στην Κε¬ 
ντρική Επιστημονική Επιτροπή θα λειτουργήσουν ως συν¬ 
δετικός κρίκος μεταξύ της Κεντρικής Επιστημονικής Επι¬ 
τροπής και των Ομάδων Εργασίας που θα συγκροτηθούν 
και θα λειτουργήσουν σε επίπεδο Περιφέρειας, με από¬ 
φαση του Υπουργού Παιδείας. 

6. Στην ευθύνη της Επιστημονικής Επιτροπής είναι και η 


εκπόνηση προγραμμάτων Επιμορφωτικών Σεμιναρίων 
για τα στελέχη της εκπαίδευσης και τους εκπαιδευτικούς 
των σχολείων στα οποία εφαρμόζεται το πρόγραμμα, για 
να είναι περισσότερο αποδοτικοί και αποτελεσματικοί 
στο έργο τους. 

7. Στο πλαίσιο αυτό θα επιδιωχθεί ακόμη η διαμόρφωση 
της καλύτερης δυνατής εκπαιδευτικής και κοινωνικής 
πρότασης, μέσα απότο «ΟλοήμεροΔημοτικό Σχολείο -Δι- 
ευρυμένου Ωραρίου» για τους μαθητές εκείνους, των 
οποίων το ωράριο παραμονής τους στο σχολείο δεν συ¬ 
μπίπτει με το ωράριο εργασίας των γονέων τους και είναι 
ανάγκη να ενταχθούν σε προγράμματα ευέλικτα και ελ¬ 
κυστικά με εκπαιδευτική, κοινωνική και ψυχολογική στή¬ 
ριξη, κατά τις ώρες παραμονής τους στο σχολείο, πέραν 
του βασικού προγράμματος. 

8. Η Επιστημονική Επιτροπή θα συνεδριάζει και θα ερ¬ 
γάζεται και εκτός ωραρίου εργασίας των Δημοσίων Υπη¬ 
ρεσιών, όποτε κρίνεται αναγκαίο. Με τη λήξη κάθε τριμή¬ 
νου, συντάσσει και υποβάλλει στον Υπουργό Παιδείας 
ενημερωτική έκθεση για την πορεία του προγράμματος. 

9. Στα πλαίσια της Επιστημονικής Επιτροπής και με ευ¬ 
θύνη της, μπορεί να λειτουργήσει ολιγομελής Εκτελεστι¬ 
κή Γραμματεία από τα μέλη της, για τον καλύτερο συντο¬ 
νισμό και τη λειτουργία της. 

10. Η δαπάνη η οποία θα προκληθεί από αυτή την από¬ 
φαση για αμοιβές ή αποζημίωση των μελών και της γραμ- 
ματέως της ομάδας εργασίας θα καθοριστεί με κοινή 
απόφαση των Υπουργών Εθνικής Παιδείας και Θρησκευ¬ 
μάτων και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. ΣΤ 1/2183 (3) 

Αύξηση επιχορήγησης από το Δημόσιο προς τον Οργα¬ 
νισμό Σχολικών Κτιρίων Α.Ε. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12παρ. 1 εδαφ. β'τουΑ.Ν. 
627/68 «Περί ΟΣΚ» όπως τροποποιήθηκε με το άρθρο μό¬ 
νο του Ν.Δ. 717/70. 

2. Τον προϋπολογισμό του ΥΠΕΠΘ οικ. έτους 2000. 

3. Την αριθμ. ΣΤ1/428/3.2.2000 κοινή Υπουργική Από¬ 
φαση «περί καθορισμού ύψους επιχορήγησης «προς τον 
ΟΣΚ Α.Ε.» 

4. Την κοινή απόφαση του Πρωθυπουργού και του 
Υπουργού των Οικονομικών με αρθ. 1039386/441/Α0006/ 
21.4.2000 «Ανάθεση Αρμοδιοτήτων στους Υφυπουργούς 
Οικονομικών». 

5. Την αριθ. Υ9/38819/2.6.2000 απόφαση του Υπουργεί¬ 
ου Οικονομικών σχετικά με την αύξηση της πίστωσης, 
αποφασίζουμε: 

Αυξάνουμε το ύψος της επιχορήγησης απότο Δημόσιο 
προς τον ΟΣΚ Α. Ε. για την αντιμετώπιση των δαπανών 
παροχής υπηρεσιών τεχνικής υποστήριξης του συστήμα¬ 
τος Υ.Β.Ι. του ΥΠΕΠΘ σύμφωνα με την αριθ. Γ2/1758/ 

11.5.2000 απόφαση κατά εκατόν τριάντα εκατομμύρια 
(130.000.000), οπότε η συνολική πίστωση διαμορφώνεται 
στο ποσό των 28.410.000.000 δρχ. 

Η σχετική δαπάνη θα βαρύνει τον τακτικό προϋπολογι¬ 
σμό οικ. έτους 2000 του ΥΠΕΠΘ Φ 150 και ΚΑΕ 2439 «Επι¬ 
χορηγήσεις σε λοιπές σχολές, Ινστιτούτα ή Οργανισμούς 
εκπαιδευτικού χαρακτήρα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ.Φ. 222/1021 (4) 

Αύξηση του παρεχομένου εφάπαξ βοηθήματος από το 
Ταμείο Προνοίας Δικηγόρων Αθηνών. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α' 
165). 

2. Τις διατάξεις του Π. Δ/τος 372/95 (Α'201). 

3. Τις διατάξεις του άρθρου 29Ατου Ν. 1558/1985 (Α' 
137), όπως προσετέθη με το άρθρο 27 του Ν. 2081 /1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

4. Το υπ’ αριθμ .43792/576/13.12.1999 Έγγραφο του 
Υπουργού Εθνικής Οικονομίας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Δικηγό¬ 
ρων Αθηνών ύψους 39 εκ. περίπου για την οποία έχει εγ¬ 
γράφει πίστωση στον προϋπολογισμό του Ταμείου στον 
ΚΑΕ 0631. 

6. Τη γνώμη του Δ. Σ. του Ταμείου Προνοίας Δικηγόρων 
Αθηνών που διατυπώθηκε κατά την υπ’ αριθμ. 
21/24.5.2000 συνεδρίασή του. 

7. Την από 17.7.2000 Οικονομική Έκθεση της Δ/νσης 
Αναλογιστικών Μελετών της Γ. Γ. Κ. Α. 

8. Την υπ’ αριθμ. 80027/8.5.2000 (ΦΕΚ 610/Β/9.5.2000) 
κοινή απόφαση του Πρωθυπουργού και του Υπουργού 
Εργασίας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Εργασίας και Κοινωνικών 
Ασφαλίσεων». 

9. Τις διατάξεις του άρθρου 7 του Ν. 1275/82 (Α' 100), 
αποφασίζουμε: 

Το προβλεπόμενο από τις καταστατικές διατάξεις του 
Ταμείου Προνοίας Δικηγόρων Αθηνών και την Υ. Α. Φ. 
222/1397/22.9.1998 εφάπαξ βοήθημα, αυξάνεται από 

1.1.2000 σε ενενήντα επτά χιλιάδες διακόσιες ογδόντα 
πέντε δραχμές (97.285 δρχ.) για κάθε έτος πραγματικής 
δικηγορίας - ασφάλισης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. Γ5/561 (5) 

Συγκρότηση Επιτροπής αξιολόγησης των προσφορών 
του διαγωνισμού Μηχανοργάνωσης του Ταμείου 
Ασφαλίσεως Συμβολαιογράφων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 6 παρ. 3 του Ν. 2286/95 (19 Α) «Προμήθει¬ 
ες του Δημοσίου Τομέα και ρυθμίσεις συναφών θεμάτων» 
και το άρθρο 38 του Π. Δ. 394/96 «Κανονισμός προμηθει¬ 
ών του Δημοσίου « (266/Α). 

2. Το Π. Δ. 372/95 (201 /Α) «Μεταφοράτης Γ.Γ.Κ.Α, από 
το Υπουργείο Υγείας, Πρόνοιας και Κοινωνικών Ασφαλί¬ 
σεων στο Υπουργείο Εργασίας». 

3. Την 80027/8.5.2000 (610 Β) Κ. Α. του Πρωθυπουργού 
και Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων.» 

4. Το 7240/3.7.2000 έγγραφο του ΤΑΣ. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Συγκροτούμε Επιτροπή αξιολόγησης προσφορώντου δια¬ 
γωνισμού για τη Μηχανοργάνωση του Ταμείου Ασφαλίσεως 
Συμβολαιογράφων η οποία αποτελείται από τους κατωτέρω: 

1. Ιωάννη Πολλάλη Καθηγητή Πανεπιστημίου Πειραιά 
ως πρόεδρο με αναπληρώτριατην Φωτεινή Τσίλερ υπάλ¬ 
ληλο Α' βαθμού του Υπουργείου Εργασίας και Κοιν. 
Ασφαλίσεων μέλος του Δ.Σ. του ΤΑΣ. 

2. Ευάγγελο Φραγκούλη Συμβολαιογράφο μέλος του 
Δ.Σ. του ΤΑΣ με αναπληρώτριατην Κων/να Ρουτζούνη. 

3. Σταμάτη Ρετινιώτη υπάλληλο Α' βαθμού του ΤΕΒΕ 
απεσπασμένο στη Γ.Γ.Κ.Α. του Υπουργείου Εργασίας και 
Κοινωνικών Ασφαλίσεων με αναπληρώτρια την Καλλιόπη 
Πρασσά υπάλληλο του ΤΑΣ. 

4. Αλεξάνδρα Καρολόγου μέλος του Δ.Σ. του ΤΑΣ με 
αναπληρωτή τον Δημήτρη Δέπο μέλος του Δ. Σ. του ΤΑΣ. 

5. Φώτη Κυριακόπουλο υπάλληλο του ΤΑΣ με αναπλη- 
ρώτρια την Αγγελική Φατούρου ομοίως. 

6. Γραμματέατης Επιτροπής ορίζουμε την Ηλιάνα Κού¬ 
τρα υπάλληλο του Τ.Α.Σ. 

Έργο της Επιτροπής θα είναι η αξιολόγηση των προ¬ 
σφορών του διαγωνισμού για την Μηχανοργάνωση του 
Ταμείου Ασφαλίσεως Συμβολαιογράφων. 

Το ποσό αποζημίωσης των μελών της Επιτροπής θα κα¬ 
θοριστεί με κοινή απόφαση των Υπουργών Οικονομικών 
και Εργασίας και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2000 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. 97785 (6) 

Συμπλήρωση και τροποποίηση των 2/1989 και 4/1989 
αποφάσεων αντίστοιχα περί κανονισμού της υπηρε¬ 
σίας της Εισαγγελίας Εφετών Ναυπλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Κώδικα Οργανισμού Δικαστηρίων 

και κατάστασης Δικαστικών λειτουργών (Κυρ. Ν. 
1756/1988) όπωςαντικαταστάθηκεαπότοάρθροδτου Ν. 
1868/1989 και όπως τελικά η παράγραφος 2 του άρθρου 
17 του Ν. 1756/1988 αντικαταστάθηκε εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 29 Ατού Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (ΑΊ54) και τρο¬ 
ποποιήθηκε με το άρθρο 1 παρ. 2ατου Ν. 2469/1997 (Α'38). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 5251/28.6.2000 έγγραφο της Εισαγγε¬ 
λίας Εφετών Ναυπλίου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης και συμπλήρωσης του Εσωτερικού Κανονι¬ 
σμού της υπηρεσίας της Εισαγγελίας Εφετών Ναυπλίου, 
όπως διαμορφώθηκε με την υπ’ αριθ. 20/2000 απόφαση της 
Ολομέλειας του Δικαστηρίου αυτού η οποία έχει ως εξής: 

Για τους λόγους αυτούς αποφάσισαν ομοφώνως: 

Την συμπλήρωση και τροποποίηση των 2/1989 και 4/1989 
αποφάσεων αντίστοιχα περί κανονισμού της υπηρεσίας της 
Εισαγγελίας Εφετών Ναυπλίου για την ομαλή και εύρυθμη 
λειτουργία της υπηρεσίας και καθορίζουν τα Τμήματα της 
Γραμματείας σε δύο, το αντικείμενο αυτών και τον αριθμό 
των υπαλλήλων που θα υπηρετούν στο καθένα ως εξής: 

Α'. Τμήμα Διοικητικό, Βουλευμάτων και Προσφυγών - 
Ανακοπών. 

Στο τμήμα αυτό θα υπηρετούν πέντε υπάλληλοι οι οποί¬ 
οι θα ασχολούνται με τα ακόλουθα αντικείμενα: 

1) Τη διεκπεραίωση της διοικητικής υπηρεσίας της 
Γ ραμματείας. 

2) Τηντήρηση του γενικού Πρωτοκόλλου εισερχομένων 
και εξερχόμενων εγγράφων. 

3) Τους πίνακες εκκρεμότητας των Εισαγγελέων και 
τους λοιπούς εργασιών (στατιστική). 

4) Τα αντικείμενα τα σχετικά με τις ετήσιες επιθεωρή¬ 
σεις του Εισαγγελέα Εφετών και τις επιθεωρήσεις της 
Γ ραμματείας της Εισαγγελίας Εφετών. 

5) Τη μισθοδοσία όλων των υπηρετούντων στην Εισαγ¬ 
γελία. 

6) Τη διαχείρηση πιστώσεων, διενέργεια διαγωνισμών 
κ.λπ. 

7) Τις εξετάσεις Δικηγόρων, Συμβολαιογράφων κ.λπ. 

8) Τις εκδόσεις και αιτήσεις δικαστικής συνδρομής ή 
δικαστικής Αρωγής. 

9) Τις μεταγωγές κρατουμένων, για δίκη και για λόγους 
υγείας. 

10) Τις αιτήσεις για απονομή χάριτος και άρσεως συνε¬ 
πειών καταδίκης. 

11) Τηντήρηση εγκυκλίων, γνωμοδοτήσεων κ.λπ. 

12) Τη διεκπεραίωση διοικητικών εγγράφων προς δικα¬ 
στικές και άλλες αρχές και η αλληλογραφία των ΕΛΤΑ. 

13) Τις επιδόσεις πολιτικών δικογράφων στο εξωτερικό 
και στον Εισαγγελέα Εφετών καθώς και τις αιτήσεις για 
πνευματική λύση του γάμου. 

14) Τις αιτήσεις για άσκηση εφέσεως ή αναιρέσεως και 
η διακίνηση των δικογραφιών μετ’ αναίρεση. 

15) Τη διακίνηση των δικογραφιών που τίθενται στο αρ¬ 
χείο κατ’ αρθρ.43 Κ. Π. Δ. 

16) Τις προσφυγές κατά κλητηρίων θεσπισμάτων και 
κατά διατάξεων των Εισαγγελέων Πρωτοδικών. 

17) Τις ανακοπές κατ’ αρθρ. 22 Α.Ν. 1539/38 για την 
ρύθμιση διακατοχής κτημάτων. 


18) Τις εφέσεις κατά βουλευμάτων και οι δικογραφίες 
που εισάγονται στο Συμβούλιο Εφετών κατ’ άρθρο 308 
και 136 Κ.Π.Δ. και διακίνηση των δικογραφιών αυτών. 

19) Τα οδοιπορικά έξοδα των Εισαγγελέων για τις εκτός 
έδρας μεταβάσεις. 

20) Τις εγκρίσεις για εκτός έδρας μεταβάσεις των δικ. 
Λειτουργών. 

21) Τις αναρρωτικές άδειες. 

22) Τους πραγματογνώμονες. 

23) Τη διεκπεραίωση των διαφόρων προσφορών ΤΑΧ- 
ΔΙΚ και Υπ. Δικαιοσύνης. 

24) Τη διακίνηση δικογραφιών πειθαρχικής διαδικασίας 
γενικώς (άσκηση πειθαρχικής διώξεως, προκαταρκτικές 
διοικητικές εξετάσεις). 

Β' Τμήμα Ποινικό (Μικτό Ορκωτό Εφετείο - Μικτό Ορ¬ 
κωτό Δικαστήριο - Τριμελές Εφετείο Κακουργημάτων και 
Πλημμελημάτων - Πενταμελές). 

Στο τμήμα αυτό θα υπηρετούν πέντε (5) υπάλληλοι οι 
οποίοι θα ασχολούνται με τα ακόλουθα αντικείμενα: 

1) Την παραλαβή των δικογραφιών και την καταχώρηση 
τους στα σχετικά βιβλία και την προώθηση τους για προσ¬ 
διορισμό. 

2) Την σύνταξη - αποστολή - έλεγχο κλήσεων κατηγορου¬ 
μένων και μαρτύρων - έλεγχο και συσχέτιση αποδεικτικών. 

3) Την σύνταξη και καθαρογραφή κατηγορητηρίων. 

4) Την κατάρτιση των εκθεμάτων και πινακίων. 

5) Την εκτέλεση των αποφάσεων και την αρχειοθέτηση 
των δικογραφιών όπου απαιτείται. 

6) Τ ις αιτήσεις πάσης φύσεως που αφορούντο γραφείο 
αυτό. 

7) Την κατάρτιση καταλόγου ενόρκων και τον έλεγχο 
των σχετικών αποδεικτικών. 

8) Την καταχώριση των πειστηρίων στο σχετικό βιβλίο. 

9) Την τήρηση των φακέλων φυγόποινων και την τήρη¬ 
ση του αρχείου των φυγόδικων. 

10) Τις πάσης φύσεως ενέργειες για φυγόδικους κατη¬ 
γορούμενους. 

11) Τη διεκπεραίωση πάσης φύσεως αλληλογραφίας 
(αποστολή δικογραφιών κ.λπ.) 

12) Τις μεταγωγές κρατουμένων για δίκη αρμοδιότητος 
του τμήματος αυτού. 

13) Την καθαρογραφή της μηνιαίας υπηρεσίας των 
Αντεισαγγελέων Εφετών. 

14) Την ενέργεια για αποστολή Αστυνομικής δυνάμεως 
στις δικάσιμους. 

15) Τις συγχωνεύσεις των ποινών. 

16) Τη διακίνηση των δελτίων μητρώων. 

17) Τις αποδόσεις εγγυήσεων, πειστηρίων κ.λ.π. 

18) Τις εγκρίσεις μετάβασης των Αντεισαγγελέων στο 
Μεταβατικό Εφετείο. 

Κατά τα λοιπά ισχύει ο υπ’ αριθμ 2/12.1.1989 κανονι¬ 
σμός της Εισαγγελίας Εφετών Ναυπλίου. 

Κρίθηκε και αποφασίστηκε στο Ναύπλιο στις 28 Ιουνίου 
2000 . 

Ο Προϊστάμενος Οι Αντεισαγγελείς Εφετών 
της Εισαγγελίας 1) Ευστάθιος Κοκμοτός 

Εφετών Ναυπλίου 2) Ιωάννης Αγγελής 

Αγησίλαος Γεωργακόπουλος 3) Νικόλαος Παντελής 

Η Γραμματέας 
Αθηνά Σεφερίδου 

Προϊσταμένη της Διευθύνσεως της Γ ραμματείας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/874/38371 (7) 

Χαρακτηρισμός ως ιστορικού διατηρητέου μνημείου του 
τάφου του αρχαιολόγου Νικολάου Πλάτωνος, στο Α' 
Νεκροταφείο Αθηνών (Α'ζώνη, 17ο τμήμα αρ. 127). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85». 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν. Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα- 
τανο μής αρ μοδιοτήτων των Υπου ργείων ΥΠ Π Ε-ΥΧΟ Π ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. 
Β'/5.12.97) με την οποία τροποποιείται η παρ 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ. 
Β'/28.11.91), «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 1ης Εφορείας Νεωτέρων Μνημείων 
και του Τμήματος Νεωτ. ΜνημείωντηςΔ/νσης Λαϊκού Πο¬ 
λιτισμού καθώς και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 7/24.2.2000, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, τον τάφο του αρχαιολόγου Νικο¬ 
λάου Πλάτωνος στο Α' Νεκροταφείο των Αθηνών (Α' ζώνη, 
17ο τμήμα, αρ. 127) διότι η συμβολή του είναι ιδιαίτερα 
σημαντική για τον ελληνικό πολιτισμό, ο δε τάφος του με 
τον ανάγλυφο διάκοσμο, έργο του γλύπτη Στέλιου Τριά- 
ντη, παραπέμπει στο βασικό έργο της ζωής του που είναι 
οι ανασκαφές στη Ζάκρο,όπου αποκαλύφθηκε το τέταρ¬ 
το Μινωικό Ανάκτορο. Επίσης αυτό το ταφικό μνημείο κα¬ 
ταδεικνύει στις επόμενες γενεές τη σημασία και το μόχθο 
των αρχαιολογικών ερευνών στην Ελλάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2000 

ΟΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 


Αριθ. ΥΠΠΟ/ΔΙΛΑΠ/Γ/873/38366 (8) 

Χαρακτηρισμός ως ιστορικού διατηρητέου μνημείου του 
ξύλινου σκάφους «ΔΑΙΔΑΛΟΣ» νηολογίου Γυθείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85». 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε μετο άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ61/Α/13.4.92). 

ε) Του Ν. Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ. 
Β'/5.12.97) με την οποία τροποποιείται η παρ 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ. 
Β /28.11.91), «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές καιΠροϊσταμένουςτων 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση του Τμήματος Νεωτέρων Μνημείωντης 
Δ/νσης Λαϊκού Πολιτισμού καθώς και τα λοιπά στοιχεία 
του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 7/24.2.2000, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο, που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50. το ξύλινο σκάφος «Δαίδαλος», νη¬ 
ολογίου Γυθείου, διότι αποτελεί χαρακτηριστικό δείγμα 
σκάφους τύπου ΙΙΒΕΡΠΎ και είναι σημαντικό για τη μελέ¬ 
τη της νεώτερης ναυπηγικής και ναυτικής ιστορίας του 
ελληνικού κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦- 

Αριθ. 20751 (9) 

Ορισμός τακτικών και αναπληρωματικών μελών Επιτρο¬ 
πής Ιπποδρομιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «Περί επανασυστάσεως της ΓΓΑ και 
των αρμοδιοτήτων αυτής». 

β.ΤουΝ. 1558/85 «Κυβέρνηση και Κυβερνητικά Όργανα». 

γ. Του Α.Ν. 399/68 «Περί ΦΕΕ όπως αντικαταστάθηκε και 
συμπληρώθηκε από το Ν. 191/75 και Ν. 1070/80. 




13582 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2. Τη γνώμη της ΦΕΕ όπως διατυπώθηκε στο υπ’ αριθμ. 
19/25.7.2000 πρακτικό συνεδρίασης του Δ.Σ. 

3. Την υπ’ αριθ. 20261/20.4.2000 (ΦΕΚ571/Β721.4.2000) 
κοινή απόφαση του Πρωθυπουργού και του Υπουργού Πο¬ 
λιτισμού «Ανάθεση αρμοδιοτήτων στον Υφυπουργό Πολιτι¬ 
σμού Γεώργιο Φλωρίδη», αποφασίζουμε: 

Ορίζονται τα μέλη της Επιτροπής Ιπποδρομιών από 
1.8.2000-28.2.2003 ως εξής: 

ΤΑΚΤΙΚΑ ΜΕΛΗ 
Γ ραμματικόπουλος Κων/νος 
Ευαγγελιστής Στέφανος 
Μπογδάνος Σπυρίδων 
ΑΝΑΠΛΗΡΩΜΑΤΙΚΑ ΜΕΛΗ 
Αποστολόπουλος Παναγιώτης 
Ευαγγελιδάκης Γεώργιος 
Κοντός Κων/νος 

Από την απόφαση αυτή δεν προκαλείται δαπάνη εις βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 31 Ιουλίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στηνΤουλουμτζή Μαρία του Συμεών. 

Η ΝΟΜΑΡΧΗΣ ΠΕΙΡΑΙΑ 

Με την 4796/19.7.2000 απόφασή της χορηγεί στην Του- 
λουμτζή Μαρία του Συμεών άδεια άσκησης επαγγέλμα¬ 
τος Κοινωνικού Λειτουργού. 

Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 

-♦- 

Αριθ. 20289/4200 (11 ) 

ΠΡΑΞΗ 5592 

Μεταφορά κενών οργανικών θέσεων του Εθνικού και Κα- 
ποδιστριακού Πανεπιστημίου Αθηνών. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του Ν. 1268/82, Ν. 2083/92 και Ν.2517/97. 
β) Τ ις διατάξεις τουΝ.2817/2000άρθρ.14παρ.5ακαιτις 
λοιπές σχετικές διατάξεις. 

γ) Την υπ’ αριθμ. Α/107/24.4.2000 εγκύκλιο (ΦΑΞ) του 
ΥΠΕΠΘ. 

δ) Την υπ’ αριθμ.5567α/3.7.2000 διαπιστωτική πρυτανική 
πράξη περί μεταφοράς των υφισταμένων, κατά την έναρξη 
ισχύος του Ν. 2817/14.3.2000, κενών οργανικών θέσεων 
Δ.Ε.Π., Ε.Ε.ΔΙ.Π. και Ε.Τ.Ε.Π. στο Ίδρυμα μας. 

ε) Την από 6.7.2000 απόφαση του Πρυτανικού Συμβουλί¬ 
ου μετά από σχετικές προτάσεις των αρμοδίων οργάνων, 
αποφασίζουμε: 

Τη μεταφορά δύο (2) κενών οργανικών θέσεων Δ.Ε.Π., 
τριών (3) Ε.Ε.ΔΙ.Π. και δέκα (10) Ε.Τ.Ε.Π. από τις υφιστάμε¬ 
νες κενές οργανικές θέσεις του Ιδρύματος, σε Τμήματα και 
σε άλλες μονάδες για την προκήρυξη ισάριθμων θέσεων 
προσωπικού των κατηγοριών αυτών, που οι σχετικές απο¬ 
φάσεις των αρμοδίων οργάνων ελήφθησαν μετά την ημε¬ 


ρομηνία ισχύος του Ν. 2817/2000 (14.3.2000), ως εξής: 

- Μία (1) θέση ΔΕΠ στο Τμήμα Ιστορίας και Αρχαιολογίας. 

- Μία (1) θέση ΔΕΠ στο Τμήμα Επιστήμης Φυσικής Αγω¬ 
γής και Αθλητισμού. 

- Δύο (2) θέσεις Ε. Ε.Δ. I. Π. στο Διδασκαλείο Ξένων Γλωσ¬ 
σών. 

- Μία (1) θέση Ε.Ε.Δ.Ι.Π. στο Διδασκαλείο της Νέας Ελλη¬ 
νικής. 

-Τρεις (3) θέσεις Ε.Τ.Ε.Π. (δύο (2) κατηγορίας Π.Ε. και μία 
(1) κατηγορίας Δ.Ε.) στην Ιατρική Σχολή. 

- Μία (1) θέση Ε.Τ.Ε.Π. κατηγορίας Τ.Ε. στο Τμήμα Οδο¬ 
ντιατρικής. 

- Μία (1) θέση Ε.Τ.Ε.Π. κατηγορίας Π.Ε. στο Τμήμα Νοση¬ 
λευτικής. 

- Μία (1) θέση Ε.Τ.Ε.Π. κατηγορίας Τ.Ε. στο Τμήμα Φιλο¬ 
σοφίας, Παιδαγωγικής, Ψυχολογίας. 

- Μία (1) θέση Ε.Τ.Ε.Π. κατηγορίας Τ.Ε. στο Τμήμα Ιστο¬ 
ρίας και Αρχαιολογίας. 

- Μία (1) θέση Ε.Τ.Ε.Π. κατηγορίας Π.Ε. στο Τμήμα Φυσι¬ 
κής. 

- Μία (1) θέση Ε.Τ.Ε.Π. κατηγορίας Π.Ε. στοΤμήμα Βιολο- 
γίας. 

- Μία (1) θέση Ε.Τ.Ε.Π. κατηγορίας Τ.Ε. στο Τμήμα Γεω¬ 
λογίας. 

Από τις ρυθμίσεις της παρούσας δεν προκαλείται δα¬ 
πάνη σε βάρος του προϋπολογισμού του Εθνικού και Κα- 
ποδιστριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδατης Κυ- 
βερνήσεως. 

Αθήνα, 19 Ιουλίου 2000 
Ο Πρύτανης 

ΚΩΝΣΤΑΝΤΙΝΟΣ Α. ΔΗΜΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο υπ’ αριθ. ΦΕΚ 721/878.6.2000 που δημοσιεύθηκε η 
1051925/814/0001 16 . 6.2000 απόφαση του Υπουργού Οικο¬ 
νομικών «Αριθμητική κατά ειδικότητα κατανομή του εγκε¬ 
κριμένου προς πρόσληψη εποχιακού προσωπικού με σχέση 
εργασίας ιδ. δικαίου ορισμένου χρόνου στην Υπηρεσία 
Εκτύπωσης Εντύπων και Αξιών του Δημοσίου (Υπουργείο 
Οικονομικών) και στην Επιτροπή Ολυμπίων και Κληροδοτη¬ 
μάτων (Ζάππειο Μέγαρο)», επιφέρεται η εξής διόρθωση: 

Στην παρ. 1: α/α 4: από το εσφαλμένο: «... Χειριστών 
Κλάρκ (ΥΕ)...» στο ορθό: «... Χειριστών Κλάρκ (ΔΕ)...». 

(ΑπότοΥπ. Οικονομικών) 

-♦- 

(13) 

Διορθώνεται η Φ. 351.1/16/Δ 1/4531/20.7.2000 υπουργική 
απόφαση «περί συγκρότησης του Συμβουλίου Επιλογής 
Σχολικών Συμβούλων Πρωτοβάθμιας Εκπαίδευσης» που 
δημοσιεύθηκε στο ΦΕΚ 908/τ.Β'/21.7.2000 ως εξής: 

Στην παράγραφο ΤΑΚΤΙΚΑ ΜΕΛΗ 

αντί του εσφαλμένου: 

«2. Τριλιανό Αθανάσιο, αναπληρωτή Καθηγητή του 
Π.Τ.Δ.Ε. του Πανεπιστημίου Αθηνών», 

τίθεται το σωστό: 

«2. Τριλιανό Αθανάσιο, Καθηγητή του Π.Τ.Δ.Ε. του Πανε¬ 
πιστημίου Αθηνών». 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 
β-ΓΠ3ίΙ: ννθβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































